# Δημήτρης Κωνσταντάρας

### Από τη Βικιπαίδεια, την ελεύθερη εγκυκλοπαίδεια

Ο Δημήτρης Κωνσταντάρας είναι βουλευτής, δημοσιογράφος, συγγραφέας και παραγωγός της τηλεόρασης και του ραδιοφώνου. Γεννήθηκε στις 9 Οκτωβρίου 1946 στην Αθήνα, γιος των ηθοποιών Λάμπρου Κωνσταντάρα και Ιουλίας Γεωργοπούλου. Στις εθνικές εκλογές του 2004 εξελέγη βουλευτής με το κόμμα της Νέας Δημοκρατίας. (προσωπική ιστοσελίδα: [1])

Παντρεμένος με τη Βίκυ Βουρλάκη, έχει μια κόρη, την Παυλίνα ( σκηνοθέτης- Παραγωγός του ραδιοφώνου) και τον Λάμπρο ( δημοσιογράφος). Αποφοίτησε από το Γυμνάσιο Wilson High School, στην αμερικανική πόλη Easton της πολιτείας Pennsylvania.

Σπούδασε Αγγλική και Ελληνική Φιλολογία στη Φιλοσοφική Σχολή του Πανεπιστημίου Αθηνών. Εργάστηκε ως συντάκτης, σχολιογράφος, αρθρογράφος, αρχισυντάκτης και Διευθυντής Σύνταξης στις εφημερίδες Ελεύθερος Κόσμος ( 1969), Καθημερινή (1974),Βραδυνή (1982), 24 Ώρες (1988), Αθηναική(1997), Βραδυνή (1998), Χώρα (1999)και Traffic (2001). Επίσης στα περιοδικά Auto Express, 4 Τροχοί, Επίκαιρα, Madame Figaro ,Crash , 9 Μήνες , στους ραδιοφωνικούς σταθμούς Αθήνα 9,84, Σκάι, Ωχ Εφ Εμ, ΕΡΑ-2, Cool 9.87, Profit και στους τηλεοπτικούς σταθμούς ΕΡΤ-1, ΕΡΤ-2, MEGA,New Channel, Seven,Tempo, Κανάλι 10.

ΣΥΓΓΡΑΦΙΚΟ ΕΡΓΟ

"Πετάει…πετάει το πουλί": Η πρώτη μεταδικτατορική επιθεώρηση, σε συνεργασία με τους Πάνο Τσίρο και Γιάννη Κακουλίδη. Ανέβηκε στη Θεσσαλονίκη από το θίασο του Πέτρου Φυσσούν (Ιούλιος, 1974).

"Λαέ Αφέντη": Επιθεώρηση σε συνεργασία με τους Πάνο Τσίρο και Γιάννη Κακουλίδη. Ανέβηκε στην Αθήνα από το θίασο του Πέτρου Φυσσούν (Οκτώβριος, 1974).

"Μια Αθηναία στην Αθήνα": Σενάριο για την ομώνυμη τηλεοπτική σειρά με τη Ρένα Βλαχοπούλου, σε συνεργασία με τους Πάνο Τσίρο και Γιάννη Κακουλίδη (1976 – 1977).

"Ο Λαμπρούκος και οι λατρείες του" : Κωμωδία που ανέβηκε στην Θεσσαλονίκη, τον Πειραιά και άλλες 10 πόλεις από το θίασο του Λάμπρου Κωνσταντάρα τον χειμώνα του 1977-1978.

"Η Ιστορία της Φόρμουλα Ι": Κάκτος (1979).

"Ο Απαπαπαπάς και άλλα παραμύθια": Καρκατσούλης (1980).

"Ποτέ μην αγαπήσεις ξένο": Μυθιστόρημα του H. Robins σε ελεύθερη απόδοση, Κάκτος (1981).

"Ο Μπαλαντέρ": Σενάριο για την κινηματογραφική ταινία “Ο Λαμπρούκος μπαλαντέρ”, με το Λάμπρο Κωνσταντάρα και τη Μάρω Κοντού - Κινηματογραφικός Οργανισμός Καραγιάννης / Καρατζόπουλος (1981).

"Λάμπρος Κωνσταντάρας:Μέσα απ΄ τα δικά μου μάτια": Βιογραφική Μονογραφία, Καστανιώτης (1997).

"Απόψε θα σου ορκιστώ πως σ΄ αγαπάω": Μυθιστόρημα, Καστανιώτης (1999).

"Δόξα και Δάκρυ": Η ιστορία των σύγχρονων Ολυμπιακών Αγώνων σε αντιπαράθεση με τις πολιτικοκοινωνικές εξελίξεις της εποχής τους, Πατάκης (2000).

"Στα δύσκολα σε θέλω": Μυθιστόρημα, Καστανιώτης (2001).

"Το μαύρο κουτί": Μυθιστόρημα, Καστανιώτης (2003).

"Γράμματα στον Παράδεισο: Επιστολές" Καστανιώτης (2004)

Toτελευταίο του βιβλίο : 24 Δευτερόλεπτα ( Απρίλιος 2007)από τις Εκδόσεις Καστανιώτη.

Είναι Τακτικό μέλος της Ένωσης Συντακτών (ΕΣΗΕΑ), του Πανελληνίου Συνδέσμου Αθλητικού Τύπου [ΠΣΑΤ], της Association Internationale de la Presse Sportive [AIPS], της Ελληνικής Εταιρίας Θεατρικών Συγγραφέων [ΕΕΘΣ], του Πανελληνίου Γυμναστικού Συλλόγου και της Αθηναικής Λέσχης

ΒΡΑΒΕΙΑ - ΔΙΑΚΡΙΣΕΙΣ

1972: Βραβείο καλύτερου στίχου στο φεστιβάλ Τραγουδιού Θεσσαλονίκης.

1985: "Δημοσιογράφος της χρονιάς" από την εφημερίδα ΠΑΤΡΑ-ΣΠΟΡ.

1986: Βραβείο Πανελληνίου Συνδέσμου Γονέων, για τη συμβολή του στην πάταξη της μάστιγας των ναρκωτικών.

1986: Ειδική Διάκριση της Διεθνούς Ομοσπονδίας “Αθλητισμός για ΄Ολους”.

1987: Ειδική Διάκριση του Πανελληνίου Συνδέσμου Τυφλών.

1993: Βραβείο “Ι Π Ε Κ Τ Σ Ι” Ελληνοτουρκικής Φιλίας για τη δουλειά του στην Τηλεόραση.

2006 : Το βιβλίο του "Γράμματα στον Παράδεισο" χαρακτηρίστηκε "Βιβλίο της Χρονιάς" από τον Φάρο Τυφλών και μεταγράφηκε στην Γραφή Braille.

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B7%CF%82_%CE%9A%CF%89%CE%BD%CF%83%CF%84%CE%B1%CE%BD%CF%84%CE%AC%CF%81%CE%B1%CF%82_f485.html"

Κατηγορίες: Γεννήσεις το 1946 | Δημοσιογράφοι στο ραδιόφωνο | Έλληνες πολιτικοί | Έλληνες δημοσιογράφοι

##### Views

- Άρθρο
- Συζήτηση
- Τελευταία έκδοση

##### Αναζήτηση